এত দিন ট্রাম্প ‘ওয়াশিংটন পোস্ট’ বা অন্যান্য পত্রপত্রিকা ও টিভি নেটওয়ার্ককে ‘ফেক নিউজ’ বলে খারিজ করে দিয়েছেন। কিন্তু এবার তাঁকে মিথ্যা বলার অভিযোগে অভিযুক্ত করেছেন তাঁর একসময়ের অনুগত ব্যক্তিগত আইনজীবী মাইকেল কোহেন। ট্রাম্পের ‘ফিক্সার’ নামে পরিচিত এই আইনজীবীর মুখ্য কাজ ছিল ট্রাম্পের সব নষ্টামি হয় লুকানোর অথবা ভয় দেখিয়ে মিটমাটের ব্যবস্থা করা। ট্রাম্পের দুই প্রেমিকা স্টর্মি ড্যানিয়েলস ও ক্যারেন ম্যাকডুগালকে মোটা অর্থের বিনিময়ে মুখ বন্ধ রাখার ব্যবস্থা তিনিই করেছিলেন।